### Resumé

JURA har anmodet om udarbejdelse af en lokalplan for et nyt boligområde ved Arne Bertelsen i Vandel. Lokalplanen skal give mulighed for både åben-lav boliger (parcelhuse) og tæt-lav boliger (rækkehuse og lign.). Lokalplanområdet ligger i den nordlige del af Vandel syd for Mellemvejen og vest for Arne Bertelsen og er på ca. 11 ha. En del af det eksisterende erhvervsområde mod nord mod [adresse] inddrages i lokalplanen og ændres til en rekreativ ramme. Der er derfor også udarbejdet et tillæg til kommuneplanen.

Forslag til lokalplan og kommuneplantillæg har været i offentlig høring i 8 uger fra 22. januar til 18. marts 2024. Der kom én indsigelse til forslagene. Indsigelsen har givet anledning til at indstille ændringer af lokalplanen.

### Sagsfremstilling

![](data:image/jpeg;base64...)

Figur 1: Kort over lokalplanområdet.

![](data:image/jpeg;base64...)

Figur 2: Bebyggelsesplan.

#### Planens historik

Teknisk Udvalg besluttede på mødet 23. maj 2023, pkt. nr. 123, at igangsætte udarbejdelse af lokalplan nr. 1369 og tillæg nr. 37.

Tillægget har været i fordebat fra 12. juni 2023 til 26. juni 2023.

Byrådet besluttede på møde 17. januar 2024, pkt. nr. 18, at sende lokalplanen og tillægget i offentlig høring.

Forslag til lokalplan og tillæg har været i offentlig høring i 8 uger fra 22. januar til 18. marts 2024.

#### Indsigelser/bemærkninger og ændringer af lokalplanen

Der kom én indsigelse til lokalplanforslaget. Indsigelsen har givet anledning til at indstille mindre ændringer af lokalplanen. Ændringerne omhandler bygningsrækker ved rækkehuse, størrelser på parcelhusgrunde og en tilføjelse til bilag A (planteliste).

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Lokalplanområdet ligger i forlængelse af den eksisterende by med kort afstand til flere forskellige idrætsfaciliteter. Der er desuden mulighed for at benytte kollektiv trafik ved busstoppesteder indenfor en afstand af ca. 500 m.

De grønne områder i boligområder skal tilskynde til fysisk aktivitet, leg og motion. Der skal arbejdes på at integrere boligområdets stisystem i eksisterende og fremtidige stisystemer udenfor lokalplanområdet. I lokalplanområdet udlægges et stisystem mod naboområder, skov, eksisterende sti ([adresse]) samt lokalt på boligveje med fortove. Der vil således være gode muligheder for at bevæge sig rundt i området.

Dette medvirker til at reducere lokalplanens forventede klimaaftryk. Nyt byggeri og anlægsarbejde vil dog altid øge udledningen af CO2.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 23. april 2024, punkt 95:

**at** udvalget anbefaler over for Byrådet, at lokalplan nr. 1369 og tillæg nr. 37 til [adresse] 2021-2033 vedtages endeligt med de af forvaltningen indstillede ændringer) og
**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne

####

#### Beslutning fra Teknisk Udvalg, den 23. april 2024, punkt 95:

Anbefalet.

#### Beslutning fra Økonomiudvalget, den 13. maj 2024, punkt 141:

Anbefales.

### Beslutning

Godkendt.